José Mota er skadet José Mota, AaB's farverige angriber er skadet. En øm hofte sætter stop for sæsonforberedelserne. Det bliver sandsynligvis til en tre ugers pause for angriberen. - Det er altid svært at vurdere omfanget af den slags skader, lige efter den er opstået, da spillerens hofte som regel er meget øm, men som det ser ud lige nu, vil jeg vurdere, der går omkring tre uger, siger nordjydernes fysioterapeut Henrik Bøgvad til klubbens hjemmeside. Fire andre er skadet José Mota er ikke den eneste i klubben, der er skadet. Også Allan Olesen, Steve Olfers, Andreas Johansson og Siyabonga Nomvethe døjer med skader. AaB ligger nr. 1 AaB overvintrer på førstepladsen i Superligaen, med to point ned til FC København. Klubben har i vinterpausen måttet sige farvel til flere spillere, heriblandt Rade Prica, som var holdets topscorer.

Referat:
José Mota har en øm hofte. Den koster tre ugers pause. Fire andre AaB&#39;ere døjer med skader.